कोल्क का ऐप अन्य सोशल नेटवर्क के पब्लिक लोकेशन डेटा का इस्तेमाल करता है.यह फ़ोरस्क्वायर और इंस्टाग्राम की मदद से आपके जानने वालों की स्थिति बताता है.उपभोक्ता चुनिंदा लोगों के आसपास होने पर अलर्ट की सुविधा का चुनाव कर सकते हैं.'एंटी सोशल' होने के बढ़ते चलन में यह नवीनतम ऐप है, जिससे आप परिचित लोगों से खुद को छिपा सकते हैं.स्नैपचैट ऐप तस्वीरों और वीडियो के देखे जाने के कुछ सेकेंड बाद डिलीट कर देता है. तो सिक्रेट ऐप की मदद से आप अपनी पहचान जाहिर किए बिना मैसेज भेज सकते हैं. इस तरह के मोबाइल ऐप बेहद लोकप्रिय हो रहे हैं.वॉट्सऐपकी निजी मैसेजिंग सेवा को हाल ही में फ़ेसबुक ने करीब 19 अरब डॉलर क़ीमत में ख़रीदा है, यह आने वाले समय में ऑनलाइन होने वाली निजी बातचीत में बदलाव का संकेत देता है.क्लोक का ऐप खुद को ऐसे तरीके के रूप में पेश करती है जिससे आप सहकर्मियों और जिनसे आप नहीं मिलना चाहते उनसे बचने की सहूलियत देता है.इस ऐप को प्रोग्रामर ब्रायन मूरे और वायरल होने वाली न्यूज़ साइट बज़फीड के पूर्व क्रिएटिव डायरेक्टर क्रिस बैकर ने बनाया था.क्रिस बैकर ने 



वाशिंगट्न पोस्ट को बताया कि उनकी सेवा सोशल नेटवर्किंग की विशिष्ट दिशा में काम करती है.उन्होंने कहा, "मेरा व्यक्तिगत तौर पर मानना है कि हमने बड़े सोशल नेटवर्क के प्रति निराशा देखी है."वह कहते हैं, "ट्विटर और फ़ेसबुक जैसी चीज़ें लोगों से भरी पड़ी हैं, जहाँ सारे लोग एकसाथ मौजूद हैं...मैं सोचता हूँ कि एंटी-सोशल सामग्री बढ़ रही है. आप भविष्य में आप इस तरह की और ज़्यादा प्रोजेक्ट्स देखेंगे."ऐप मैग्ज़ीन के प्रमुख संपादक निक जोंस ने बीबीसी को बताया कि वह इस विचार से सहमत नहीं है, हालांकि यह आकर्षक है.जोंस कहते हैं, "यह किसी हथकंडे की तरह प्रतीत होता है. लेकिन इसका इस्तेमाल मैं खुद कर सकता हूँ."वह बताते हैं कि इस तरह के ऐप उपभोक्ताओं की भारी माँग के कारण नहीं विकसित किए जा रहे हैं, ऐप डेपलपर्स सोशल-मीडिया मार्केट की बची हुई जगहों को भरने की कोशिश कर रहे हैं.उनके अनुसार, "लोग अपने ऐप में विविधता लाते हैं, विशिष्ट बनाते हैं और उस ऐप को फ़ेसबुक को बेचकर अच्छा पैसा बनाने की कोशिश करते हैं."हालांकि वह स्वीकार करते हैं, "निजता का लोगों के लिए अपना महत्व है. यह बेहद आकर्षक है.(बीबीसी हिंदी का एंड्रॉयड मोबाइल ऐप डाउनलोड करने के लिए 



यहां क्लिक करें. आप ख़बरें पढ़ने और अपनी राय देने के लिए हमारे 



फ़ेसबुक पन्ने पर भी आ सकते हैं और 



ट्विटर पर फ़ॉलो भी कर सकते हैं.)